Michel Martelly

Michel Joseph Martelly (esinejanimega Sweet Micky; sündinud 12. veebruaril 1961 Port-au-Prince'es) on Haiti muusik ja poliitik, kes oli 14. maist 2011 kuni 7. veebruarini 2016 Haiti president.

Michel Martelly on endine muusik esinejanimega Sweet Micky. Ta sai tuntuks haiti tantsumuusika compas lauljana. Ta tegi end meeldejäävaks oma parukate ja kostüümidega ning laval pükste allalaskmisega.BBC uudised Ta on töötanud ka ehitustöölisena Miamis. 

Enne presidendiks kandideerimist tal poliitiline kogemus puudus. Martelly valiti presidendiks märtsis 2011 valimiste teises voorus 68% häältega. Valimiste esimeses voorus sai ta 21,84% häältest, kuid valimised olid ebademokraatlikud ja tulemusi võltsiti.Haiti election a 'massive fraud' Ta on teravalt kritiseerinud endist presidenti Jean-Bertrand Aristide'i.

Ta elab oma naise ja nelja lapsega Pétionville'is.

 Viited 

Välislingid
 Koduleht
 Sweet Micky laulu "Mon Colonel" video

Kategooria:Haiti presidendid
Kategooria:Muusikud
Kategooria:Sündinud 1961